O‘zbekiston Respublikasi Hukumatining ayrim qarorlariga o‘zgartirishlar va qo‘shimcha kiritish, shuningdek, ba’zilarini o‘z kuchini yo‘qotgan deb hisoblash to‘g‘risida (O‘zbekiston Respublikasi Prezidentining “Neft va gaz geologiya-qidiruv ishlarini

O‘zbekiston Respublikasi Prezidentining “Neft va gaz geologiya-qidiruv ishlarini tashkil etish va olib borish tizimini takomillashtirish chora-tadbirlari to‘g‘risida” 2019-yil 18-noyabrdagi PQ-4522-son hamda “Davlat geologiya va mineral resurslar qo‘mitasi tizimida Geologiya fanlari universiteti faoliyatini tashkil etish chora-tadbirlari to‘g‘risida” 2020-yil 8-iyuldagi PQ-4740-son qarorlari ijrosini ta’minlash maqsadida Vazirlar Mahkamasi qaror qiladi:
 1. O‘zbekiston Respublikasi Hukumatining ilovaga muvofiq ayrim qarorlariga o‘zgartirishlar va qo‘shimcha kiritilsin.
 2. Vazirlar Mahkamasining “Davlat geologiya qo‘mitasining neft va gazni geologik-qidiruv hamda izlash ishlarini amalga oshiruvchi korxonalarini “O‘zbekneftgaz” milliy korporatsiyasi tarkibiga o‘tkazish to‘g‘risida” 1995-yil 3-yanvardagi 2-son qarori o‘z kuchini yo‘qotgan deb hisoblansin.
 3. O‘zbekiston Respublikasi Davlat geologiya va mineral resurslar qo‘mitasi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 
 4. Mazkur qarorning bajarilishini nazorat qilish O‘zbekiston Respublikasi Bosh vazirining maslahatchisi — Sanoat va uning bazaviy tarmoqlarini hamda kooperatsiya aloqalarini rivojlantirish masalalari departamenti boshlig‘i hamda O‘zbekiston Respublikasi Davlat geologiya va mineral resurslar qo‘mitasi raisi B.F. Islamov zimmasiga yuklansin.
 2. Vazirlar Mahkamasining 2014-yil 12-maydagi 119-son qarori bilan tasdiqlangan O‘zbekiston Respublikasining yer qa’ri monitoringini olib borish tartibi to‘g‘risidagi nizomda (O‘zbekiston Respublikasi QHT, 2014-yil, 20-son, 225-modda):
 a) 17-bandning ikkinchi xatboshidagi “(“O‘zbekneftgaz” milliy-xolding kompaniyasi bilan birgalikda)” so‘zlari chiqarib tashlansin;
 b) 25-bandning beshinchi xatboshidagi “va “O‘zbekneftgaz” milliy-xolding kompaniyasida” so‘zlari chiqarib tashlansin;
 v) 26-bandda:
 beshinchi xatboshidagi “va “O‘zbekneftgaz” milliy-xolding kompaniyasiga” so‘zlari chiqarib tashlansin;
 oltinchi xatboshidagi “Vazirlar Mahkamasi huzuridagi “Sanoatgeokontexnazorat” davlat inspeksiyasiga” so‘zlari “O‘zbekiston Respublikasi Sanoat xavfsizligi davlat qo‘mitasi” so‘zlari bilan almashtirilsin;
 g) Nizomga ilovaning “Axborotni berish” ustunida:
 “O‘zbekneftgaz” MXK” so‘zlari chiqarib tashlansin;
 “Sanoatgeokontexnazorat” DI” so‘zlari “O‘zbekiston Respublikasi Sanoat xavfsizligi davlat qo‘mitasi” so‘zlari bilan almashtirilsin.
 3. Vazirlar Mahkamasining 2018-yil 27-apreldagi 315-son qarori bilan tasdiqlangan O‘zbekiston Respublikasi Davlat geologiya va mineral resurslar qo‘mitasi to‘g‘risidagi nizomning (O‘zbekiston Respublikasi QT, 2018-y., 4-son, 96-modda) 9-bandi quyidagi tahrirda bayon qilinsin:
 “9. Davlat geologiya qo‘mitasi tizimiga quyidagilar kiradi:
 Davlat geologiya qo‘mitasining markaziy apparati;
 “Regionalgeologiya” DK
 “Qizilqumgeologiya” DK;
 “Samarqandgeologiya” DK;
 “Hisorgeologiya” DK;
 “Surxongeologiya” DK;
 “Toshkentgeologiya” DK;
 “Urankamyobmetgeologiya” DK;
 “O‘zbekgidrogeologiya” DK;
 Geologiya fanlari universiteti;
 “O‘zGEORANGMETLITI” DK;
 “Markaziy laboratoriya” DK;
 “Geoburtexnika” DK;
 “Geoltexta’minot” DK;
 “Davlat geologiya axborot markazi” DK;
 “Kitob geologiya milliy tabiat bog‘i” tabiatni muhofaza qilish davlat muassasasi;
 “Chotqol reabilitatsiya markazi” DK;
 Kon-geologiya faoliyatini nazorat qilish inspeksiyasi;
 O‘zbekiston Respublikasi Xavfli geologik jarayonlarni kuzatish davlat xizmati;
 “Geologiya-marksheyderlik xizmati” DK”.
 4. Vazirlar Mahkamasining 2019-yil 22-martdagi 242-son qarori bilan tasdiqlangan O‘zbekiston Respublikasi Vazirlar Mahkamasining Reglamentining (O‘zbekiston Respublikasi QT, 2014-yil, 20-son, 225-modda) 33-bandiga: 
 a) quyidagi mazmundagi o‘n to‘rtinchi xatboshi qo‘shilsin:
 “O‘zbekiston Respublikasi Davlat geologiya va mineral resurslar qo‘mitasi bilan — yer qa’rini geologik o‘rganish, undan foydalanish va uni muhofaza qilish, shuningdek, konchilik sohasidagi munosabatlarni boshqarishga oid loyihalar”;
 b) o‘n to‘rtinchi — o‘n oltinchi xatboshilar tegishli ravishda o‘n beshinchi — o‘n yettinchi xatboshilar deb hisoblansin.